Ernst Ullring

Ernst Gustav Adolf Ullring (1894–1953) var en norsk offiser i Sjøforsvaret. Han er kjent for sin innsats under andre verdenskrig, da han ble dekorert med Krigskorset med sverd, Norges høyeste utmerkelse.Ole F. Berg: «Ernst Gustav Adolf Ullring», i Svein Carl Sivertsen (red.): Jageren «Sleipner» i Romsdalsfjord sjøforsvarsavsnitt april 1940, Hundvåg: Sjømilitære samfund ved Norsk tidsskrift for sjøvesen, 1999.

 Utdannelse og tidlig tjeneste  
Etter middelskole i Horten gikk Ullring i 1911 til sjøs for å kvalifisere seg til opptak til Sjøkrigsskolen, der han begynte i 1913.Berg, s. 183. I 1916 avsluttet han skolens første avdeling og ble utnevnt til sekondløytnant. Ullring gjorde deretter skipstjeneste og ble i 1918 sjef på en av marinens torpedobåter, fra 1919 som premierløytnant.Berg, s. 184–185.

Ullring utdannet seg også innen gymnastikk og tok i 1923 Statens gymnastikkskole. Fra 1927 til 1934 var han Marinens idrettsleder.Berg, s. 186.

I 1929 ble Ullring skipssjef på kanonbåten «Sleipner» og i 1931 på mineleggeren «Brage».Berg, s. 186–187. I 1933 ble han forfremmet til kaptein og tjenestegjorde deretter i forskjellige stillinger på land. Han utviklet også tekniske nyvinninger og tok patent på et apparat, som fikk navnet Ullrings peileskive og som marinens skip ble utstyrt med.Berg, s. 190. Etter å ha tjenestegjort i fiskerioppsynet 1935 til 1936 og på mineleggeren «Laugen», ble Ullring i 1939 sjef på den nye jageren «Sleipner».Berg, s. 190–191. Den ble i september 1939 satt inn i nøytralitetsvakt.

 Innsats i april 1940 
«Sleipner» og dets sjef gjorde seg bemerket i kamp i Romsdalsfjorden i aprildagene i 1940,Kjell Arne Bratli: «Torpedojageren "Sleipner"s kamp i Romsdalsfjorden april 1940», i Svein Carl Sivertsen (red.): Jageren «Sleipner» i Romsdalsfjord sjøforsvarsavsnitt april 1940, Hundvåg: Sjømilitære samfund ved Norsk tidsskrift for sjøvesen, 1999, s. 47–76. og ble et symbol for kampen mot okkupasjonsstyrkene.«Bauta og bok om "Sleipner"», Aftenposten, 7. juni 1999. Under kampene i Norge etter den tyske invasjonen kom «Sleipner» 11. april til Molde med oppdrag å forsvare innløpet til Romsdalsfjorden.Bratli, s. 55. Ullring fikk kommando over Sjøforsvarets styrker i området. Forsvarsinnsatsen ble viktig fordi kong Haakon fra 23. april holdt til i Molde, der regjeringen også var. Byen ble bombet og «Sleipner» ble utsatt for intense flyangrep dag etter dag, men besvarte angrepene og skjøt ned tyske fly. Skipet unngikk å bli rammet av bombene og ingen av besetningen ble skadet i angrepene. Den 25. april besluttet Ullring å føre skipet til Storbritannia. «Sleipner» ankom Lerwick på Shetland 26. april 1940.thumb|Ernst Ullring var i april 1940 sjef på jageren «Sleipner», som gjorde seg bemerket for sin uker lange kamp mot tyske flyangrep ved Molde

I statsråd 18. desember 1942 ble kommandørkaptein Ullring hedret med Krigskorset med sverd «for utrettelig og fremrakende innsats i kampen for Fedrelandet som sjef for «Sleipner» i Romsdalsfjorden og senere i forskjellige oppdrag.»Erik Gjems-Onstad (red.): Krigskorset og St. Olavsmedaljen med ekegren, Oslo: Grandahl Dreyer, 1995, s. 89–90. Ullring var en av få norske offiserer som ble tildelt Krigskorset for innsats i Norge under kampene mot de tyske invasjonsstyrkene i 1940.

 Andre verdenskrig 
I Storbritannia ble Ullring forfremmet til kommandørkaptein og utnevnt til sjef på oppsynsskipet «Fridtjof Nansen», som i august 1940 ble gitt oppdrag på Østgrønland for å holde værstasjoner gående.Berg, s. 194ff. I september gikk «Fridtjof Nansen» til stasjonen på Jan Mayen, der skipet forliste etter å ha vendt tilbake med nytt oppdrag i november. Ullring ble deretter utnevnt til sjef for den norske marinens styrker på Island, en stilling han hadde til januar 1942.Berg, s. 204, 211.

I juni 1942 ble Ullring utnevnt til militærguvernør på Svalbard.Berg, s. 215. Han ledet deretter operasjonen for ilandsettelse av norske tropper og etablerte garnison i Barentsburg 2. juli 1942.Berg, s. 216. Ullring var militærguvernør på Svalbard til juni 1943.

Etter tjeneste i Sjøforsvarets overkommando i London ble Ullring overført til det britiske Royal Naval Reserve med grad av kommandør (commodore).Berg, s. 222. Han tjenestegjorde deretter resten av krigstiden i konvoieskorte for atlanterhavskonvoier, fra 1944 også med Murmansk som mål.

Etter krigen fortsatte Ullring tjenesten i Sjøforsvaret, der han gjorde en særlig stor innsats i opprenskningen av miner langs norskekysten. Han var sjef for Mineinspeksjonen og ble i 1952 sjef for Marinens minevesen.Berg, s. 236.

 Utmerkelser 
I tillegg til Krigskorset med sverd, ble Ullring også tildelt en rekke andre utmerkelser.Berg, s. 236–238. For sin krigsinnsats ble han også tildelt Krigsmedaljen, Deltagermedaljen med rosett og Haakon VIIs 70-årsmedalje. Av britene ble han i oktober 1940 hedret med Distinguished Service Order. Ullring ble også tildelt den sovjetiske Medaljen for seier over Tyskland.

Arbeidet med opprydding av miner ble belønnet med Kongens fortjenstmedalje i gull.

 Referanser 

Kategori:Offiserer i Sjøforsvaret
Kategori:Norsk militært personell under andre verdenskrig
Kategori:Krigskorset
Kategori:Kongens fortjenstmedalje i gull
Kategori:Krigsmedaljen
Kategori:Deltagermedaljen
Kategori:Haakon VIIs 70-årsmedalje
Kategori:Distinguished Service Order
Kategori:Medaljen for seier over Tyskland
Kategori:Personer fra Horten kommune
Kategori:Marineoffiserer
Kategori:Artikler i sjøfart-prosjektet